Fins ara creia que m'avenia amb tothom.
Minato.
Però…
Hola, Hikawa.
Les converses amb ella sempre són incòmodes.
Hem acabat l'entrenament del matí.
A veure, de què podem parlar?
Per cert, ahir va venir l'Igarashi.
Ui, quina cara.
He dit res dolent?
És veritat, no tenien gaire relació i l'Igarashi sembla ser una mica intens.
Potser no s'avenien. L'he fet grossa.
O potser he d'evitar parlar de la secundària.
He d'anar amb compte.
Perdona.
No parlarem de la secundària.
No, això és estrany.
No ha sonat com em pensava.
No anem enlloc.
Sembla que com més parlo, més m'enfonso…
Què?
Sempre he sigut així?
CALENTET
Aire fresc, que bé.
Ei, Koyun.
Per què et fiques on no et demanen?
No ho entenc.
Crec que he pogut sentir…
Quin fàstic.
el seu cor tancant-me fora.
Minato, què ha…?
Però què ha passat?
Yota, crec…
No te li apropis per motius estranys.
…que la Miki em matarà.
Què?
EPISODI 5 "Canviar"
INFERMERIA
OMBRÍVOLA
Mare de Déu.
Mira-te-la, tornant a dinar sols un pastisset.
Noriko, hi ha alguna manera per a evitar enfadar-se?
- Com? Tu també t'enfades? - Quina calor… Quin fred…
Doncs sí.
T'has barallat amb algú?
A veure, tothom s'enfada alguna vegada.
No cal que t'ho quedis a dins.
M'agradaria explicar-ho a algú per a sentir-me millor,
però jo no soc així.
En soc conscient, però…
Al final em penedeixo d'haver dit res.
M'ODIO
Quin cas…
No sé què ha passat,
però és important expressar com et sents.
Si no t'agrada alguna cosa, digues-ho.
Expressar?
No.
En aquell moment estava furiosa.
Quin fàstic.
I volia fer-li mal.
No només això, m'he deixat endur sense escoltar-lo abans.
Aquesta frustració constant
i el penediment per les meves accions no em marxen del cap.
MMMELÓ
Només vull estar tranquil·la.
Què dius? Encara ets jove.
Ah, ets aquí.
Koyun, he vingut a menjar amb tu.
Renoi, el meu despatx no és una cafeteria.
En vols una mica?
- No. - Bufa.
Què fas aquí?
És que aquest matí…
he vist com parlaves amb en Minato a l'entrada.
Deixeu-ho tot ben net abans de marxar.
- Sí. - D'acord.
ANEU A L'AULA DE PROFESSORS
Escolta, Koyun.
En Minato no entén el concepte d'espai personal,
té un gran ego, és molt infantil i creu que el món gira al seu voltant.
Però no és mala persona.
A més, t'ho he de confessar.
En Minato i jo et coneixem des de la secundària.
Com?
Tot i que no sabíem com et deies.
Me'n vaig adonar quan vas dir que anaves al club de bàsquet.
El club de bàsquet? Com…?
La Miki ens va dir que et tractaven malament a l'institut.
Bon dia, Koyun.
És la primera vegada que arribo amb temps…
Però què ha passat?
No et preocupis.
Com que no em preocupi?
Quant fa d'això?
Bona pregunta.
Sempre?
Quines ganes que tot això acabi.
La Miki us va explicar…?
Per favor, no t'enfadis amb ella.
Llavors estava molt preocupada per tu.
Sí, ho entenc.
La Miki ens va dir que no es va adonar que una amiga tenia problemes.
Que no podia ajudar-la de cap manera.
No deixo de pensar: "Per què no m'ho va dir?
De veritat no es pot confiar en mi?"
Em posa una mica trista.
No és que no es pugui confiar en tu.
Potser la teva amiga no volia preocupar-te.
Ho creus de debò?
Però tant de bo s'obrís més amb mi.
Miki.
I això…
La feia sentir així.
No li vaig dir res perquè…
Miki, teva!
Molt bé!
Xoca-la!
…la Miki es prenia les activitats seriosament
i jo només anava als entrenaments per por a deixar-ho.
Érem el dia i la nit.
Mai va ser un tema de falta de confiança.
Segurament en Minato ho va entendre quan us va veure juntes.
Que ets la noia de bàsquet que deia la Miki.
Suposo que per això en Minato estava preocupat per tu.
Llavors és això.
Perdona.
No parlarem de la secundària.
Per això l'Amamiya m'ha dit allò.
Ha sigut tot un gran mal entès, i jo…
Quina vergonya.
Koyun.
No, li he de presentar les meves disculpes.
Presentar les disculpes? Quanta formalitat.
Vols que li ho digui jo?
No, m'he de cohonestar jo mateixa.
Cohonestar?
Crec que no està enfadat.
Tranquil·la, és en Minato.
Ei, Amamiya!
Perdona.
Passa-la.
Hola?
Però què…?
Amamiya, estàs enfadat?
Perdona, estava distret.
Què?
M'has espantat.
Pensava que t'havies enfadat.
Mira que ets ximple, la cara d'en Minato és així.
Per què et fiques on no et demanen?
M'ha dit això perquè vaig parlar amb l'Igarashi?
Però de debò n'hi ha per a tant?
Diuen que no has de fer als altres el que no t'agradaria que et fessin a tu.
Però el contrari no està bé?
No ho entenc.
Potser…
som massa diferents.
Tenim valors i opinions diferents.
El que és bo per a mi…
potser no és bo per a ella.
Tant és què faci per ella, sempre la molestaré.
Llavors intentar ajudar-la em converteix en hipòcrita?
És així, Miki?
Però si jo soc hipòcrita, ella també ho és.
Deixa molt clar qui li agrada i qui no.
Accepta en Yota i la Miki.
No obstant, a mi em rebutja.
MOLEST
Em comença a molestar una mica.
CLOC PAM
Però què li passa?
Doncs fet, la deixaré en pau.
No ens beneficia a cap dels dos i no val la pena preocupar-s'hi.
Yota.
On eres a l'hora de dinar?
Al lavabo.
Tanta estona?
S'han acabat les classes, però no he pogut disculpar-me.
Hi ha un moment adient per a fer-ho?
QUAN DISCULPAR-SE
Espero poder fer-ho demà.
Adeu, Minato.
Adeu.
Això…
Tot aquest temps,
ni una sola vegada
li he donat una oportunitat de veritat.
L'he jutjat basant-me en experiències passades
i he decidit que no encaixàvem.
L'he rebutjat sense conèixer-lo.
Li he fet el que jo odiaria que em fessin sense pensar-ho.
Aquella expressió…
És la cara que fa quan està a la defensiva.
Creia que amb el temps podríem ser amics,
però eren invencions del meu ego.
Que arrogant he sigut.
Només he sigut una molèstia.
Potser no li hauria d'haver dit res per començar.
Amamiya!
Què?
Ho sento.
Podem parlar un moment?
Pots parlar ara?
Sí, tinc temps abans que comenci l'entrenament.
Doncs…
Què li dic?
Quina vergonya.
Em sap greu tot el que ha passat.
MAL ENTÈS PARANOIA
Sento haver-te dit tot allò.
Ja.
Abans,
m'he preocupat perquè no entenia com sabies què m'havia passat.
Només pensar que t'ho havia dit l'Igarashi em posava malalta.
Però a l'hora de dinar en Yota m'ha dit que ha sigut tot un mal entès.
En Yota?
Al lavabo.
Aquest noi…
M'he…
avançat i m'he portat molt malament amb tu.
Ho…
Vull dir tantes coses,
però no trobo les paraules.
VULL DISCULPAR-ME, CANVIAR
Com més voltes li dono,
com més vull fer sortir les paraules,
més se m'emboliquen a la gola.
Els sentiments que no puc expressar
intenten escapar amb les llàgrimes.
CARAI!
No ploris.
Per què sempre…?
M'he de disculpar, no plorar.
Aguanta.
Hikawa.
No passa res.
No cal que en fem un gra massa.
A més, soc jo qui t'ha molestat.
Sí, ja. Fa un moment era jo qui estava enfadat.
Per què la tranquil·litzo?
Digues tot el que vulguis…
CAIGUDA DE LLÀGRIMES
Quan algú em tracta bé mentre intento no plorar,
em surt tot de sobte…
CASCADA DE LLÀGRIMES
Està plorant.
BOLETES FILETS
FRIS
T'he…
T'he mentit quan he dit que no tenia cap relació amb l'Igarashi.
Què?
De fet, és al contrari.
Ja no ens avenim.
On dius que les hem de deixar?
Gira a l'esquerra i ves recte.
SOLS, PLORANT
POSSIBLE MAL ENTÈS
Hikawa.
Com pesa.
Mira! Què en penses?
Eh? Què fan?
Potser han trobat un monstre especial.
Els meus pares…
Gràcies.
Qui és?
El meu Pomerània.
Ha rigut.
Que bufó.
Me n'he d'anar ja.
Sí, perdona.
Adeu.
Fins demà.
Sí.
Fins demà.
Un moment, ara que ho penso…
La Hikawa ha dit que ja no s'avé amb l'Igarashi.
Però abans…
Escolta, Igarashi.
Recordes la Hikawa?
La Hikawa?
No recordo ningú de la secundària que es digués així.
Però…
Què vol dir tot això?
RECOMANACIÓ D'AVUI: FIRA DE RAMEN
ARRÓS I BOLS
DISTRET
No semblava que cap dels dos mentissin.
De fet, és al contrari.
Qui és?
Què va passar entre ells?
Per què et fiques on no et demanen?
Eh?
DESANIMAT
Què et passa, Amamiya?
No és res.
Mentider.
No has escoltat res del que he dit.
És clar que sí.
Llavors de què estava parlant? Digues.
Quina xicota més exigent.
QUÈ ACABES DE DIR?
Minato, els fideus et quedaran moixos si continues distret.
- D'on ha tret aquesta combinació? - No lliga, no?
Són bons.
- Quants hidrats. - Què?
Yota.
En Yota m'ha dit que ha sigut un mal entès.
Li diu pel seu nom.
Ara que hem acabat els exàmens, venen les vacances d'hivern.
No tindrem res en comú.
- I què passa? - D'una tongada? M'estàs espantant.
Com reaccionarà si parlo amb ella quan ens tornem a veure?
Se sentirà incòmoda? O mantindrà la distància com abans?
EPISODI 1
No sé què pensar.
BATEC
Amamiya.
Què?
Escolta, ahir…
Perdona haver plorat quan intentava disculpar-me.
Quin desastre soc.
DISTRET
No vaig plorar amb intenció que em perdonessis per això.
Tranquil·la.
A vegades passa que ens aclaparem
i acabem plorant sense cap motiu aparent, oi?
SENSE PARAULES
A tu també et passa?
- Què passa? - Què?
Creies que no t'entendria?
Doncs…
Ai, que dolenta.
Güè, güè.
Ai, ai.
No m'ho esperava.
Ah.
Potser no ho semblo, però soc un noi sensible.
I aquesta cara?
Que dolenta.
Doncs me'n vaig per allà.
- Vas a l'entrenament? - Exacte.
Ànims.
Gràcies.
No puc assumir sempre que la gent no m'entendrà
o que em rebutjarà.
MIKI VINE A LA FEINA DURANT LES VACANCES
És com si alguna cosa hagués canviat…
O potser no.
CONVIDARÉ EN YOTA
I així…
les vacances d'hivern comencen demà.
CAFETERIA KAWAII VACANCES D'HIVERN
Miharu, Sora!
Quant de temps. Iupi!
Iupi!
Com esteu?
No ens vèiem des de la graduació.
Com va el batxillerat?
Tot bé, molt tranquil.
Què? Esteu sortint amb algú?
- No. - Jo tampoc.
Què ràpides.
Tu vas sortir amb uns quants a la secundària.
Com aquell noiet de batxillerat i el noi de voleibol.
A veure, allò va ser…
Em va demanar sortir de sobte.
Em queia bé, així que li vaig dir que sí.
Cada vegada que surto amb un noi,
em deixen perquè no soc com s'imaginaven.
No et facis una idea del que no soc per a després decebre't.
Torna a ser una goril·la.
Ai, ho sento.
El que vull dir és que no compten com a parella.
Quan surti amb algú de debò,
vull ser jo qui li ho demani primer.
T'agrada algun noi?
Cap ni un.
I l'Amamiya?
Anomenar-lo ara només ho complicaria tot.
I tu, Koyuki?
Algun noi a la teva vida?
Jo?
No, gràcies.
Crec que no estic feta per a les relacions.
Us admiro per tenir parella durant tant de temps.
No n'hi ha per a tant.
Teniu alguna foto?
HEHE
Te les ensenyo?
He d'anar a treballar.
- Adeu. - Adeu.
Ja quedarem.
La Koyuki es complica ella sola.
Què pot fer? Després del que va passar amb l'Igarashi…
¿Però per què va decidir sortir amb ell
quan érem a la secundària?
Creia que l'odiava.
Sí, a mi també em va sorprendre.
Crec que jo en tinc la culpa.
Subtítols: Júlia Fuentes Ripoll